

**ประกาศองค์การบริหารส่วนตำบลเขาพระทอง**

เรื่อง มาตรการส่งเสริมคุณธรรมและความโปร่งใสภายในหน่วยงาน

…………………………………………

ตาม คู่มือการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ พ.ศ.2563 การเปิดเผยข้อมูลสาธารณะ (OIT) กำหนดให้มีการส่งเสริมคุณธรรมและความโปร่งใสภายในหน่วยงาน เพื่อส่งเสริมคุณธรรมและความโปร่งใสภายในหน่วยงาน มีข้อมูลรายละเอียดการนำมาตรการเพื่อส่งเสริมคุณธรรมและความโปร่งใสภายในหน่วยงานในข้อ 42 ไปสู่การปฏิบัติอย่างเป็นรูปธรรม นั้น

องค์การบริหารส่วนตำบลเขาพระทอง จึงกำหนดมาตรการส่งเสริมคุณธรรมและความโปร่งใสภายในหน่วยงานขององค์การลบริหารส่วนตำบลเขาพระทอง ดังนี้

1. กำหนดให้มีการมอบหมายงานที่ชัดเจน เป็นคำสั่ง/บันทึกข้อความ เพื่อติดตามเร่งรัดงานให้การประเมิน ITAS เกิดผลสำเร็จตามมา พร้อมมีการประชุมเน้นย้ำ อธิบายแนวทางการประเมิน ITA ซักซ้อมแนวทางดำเนินการ เพื่อให้งานเกิดผลสำเร็จ
2. มีการติดตามและประเมินผลแผนปฏิบัติการป้องกันการทุจริตทั้งทางเอกสารและระบบ e-pan nacc และรายงานผู้บริหารทราบ
3. ให้กำหนดเรื่องการประเมินคุณธรรมและความโปร่งใสในหน่วยงาน ITA เข้าไปในแผนปฏิบัติการป้องกันการทุจริตโดยกำหนดเป้าหมายว่าต้องได้รับคะแนนการประเมินไม่ต่ำกว่าร้อยละ 90
4. ให้ Admin และผู้จัดทำเว๊บไซต์ อบต.เขาพระทอง ร่วมกันจัดหมวดหมู่ในการประเมินเพื่อรองรับการตรวจประเมิน OIT ในปีที่ผ่านมามีการจัดระบบข้อมูลไว้ในหน้าเว๊บไซต์เดียวทำให้ค้นหาข้อมูลและประเมินได้ง่าย ดังนั้น ในปี 2563 ควรดำเนินการเช่นเดียวกันนี้อีก
5. ผู้บริหารมีการกำชับ กวดขัน ติดตามเร่งรัดงานเป็นประจำในการประชุมต่างๆ
6. มีการบันทึกรายงานผลการดำเนินการในระบบ ITAS เพื่อรายงานติดตามความก้าวหน้าในการดำเนินการ รายงานปัญหา อุปสรรคในการดำเนินงาน

จึงประกาศให้ทราบโดยทั่วกัน

ประกาศ ณ วันที่ เดือน มีนาคม พ.ศ.2563



(นายประดับ หมื่นจร)

นายกองค์การบริหารส่วนตำบลเขาพระทอง